Le Payaco

Le Payaco je slovenská hudobná skupina z Bratislavy, vznikli na jar v roku 1996. Ich diskografia zahŕňa šesť štúdiových albumov, jeden výberový album, jedno EP a dvadsaťštyri singlov z ktorých sa niekoľko umiestnilo na prvých miestach rádiových hitparád. Skupina Le Payaco je súčasťou generácie hudobných skupín deväťdesiatych rokov, ktorá priniesla slovenské kapely ako sú Hex, Chiki liki tu-a, IMT Smile, Peha, Desmod, Gladiator, Horkýže Slíže, Made 2 Mate, či Para.

História skupiny 
Skupina Le Payaco bola založená v roku 1996 štyrmi kamarátmi a spolužiakmi: Tomášom Slobodom (gitara), Martinom Stempelom (basová gitara), Jurajom Vitézom (bicie) a gitaristom Stanislavom Petrovovom. Hudobne boli ovplyvnení skupinami, ako The Beatles, Rolling Stones, Blur, belgická kapela dEUS, ich hudobný štýl patrí skôr k Brit-popu zmiešaného so slovenskými hudobnými vplyvmi, najmä tvorbou Deža Ursínyho. V roku 2000, po vydaní debutového albumu Le Payaco, Stanislav Petrov od kapely odišiel. Skupina potom ešte vydala tri štúdiové albumu a po desiatich rokoch sa rozišli. Na šesť rokov prerušili spoluprácu, kedy si Sloboda, Stempel a Vitéz zakladali vlastné projekty a kapely, s ktorými nahrali niekoľko úspešných a kritikmi oceňovaných albumov (album roka RHA, nominácie na Aurela). Tomáš Sloboda - Sounds Like This, Martin Stempel - Diego a Juraj Vitéz - Datasystem. 

V roku 2011, po opakovaných pokusoch dostať Le Payaco na festival Pohoda, kapela nakoniec príjala pozvanie od Michala Kaščáka a zahrala ako jeden z headlinerov na hlavnom pódiu, kde pred nimi vystúpia ich kamaráti z Belgicka, kapela dEUS. Le Payaco v roku 2012 znovu obnovujú koncertnú aj štúdiovú  činnosť. Pri opätovnom kapely v roku 2012 sa k nim pridal ako druhý gitarista Tomáš Vagaský (Tomky). Vychádza singel „Kone“ na 7" vinyle v limitovanom náklade (za necelých desať minút sa vypredá celý náklad). Jediné rádio, ktoré nový singel podporí je Rádio_FM. Vychádza výberový album, ktorý zostavila sama kapela Jukebox (Pavian Records LP vinyl/CD, digital download). Na jeseň 2014 Le Payaco ohlasujú nahrávanie nového albumu, s hosťujúcim gitaristom Tomášom Vagašským (Vetroplach, Diego, Dorota Nvotová). Album Dnes je ten deň vychádza v júni 2015 na CD a v apríli 2016 na vinyle v limitovanom 300 ks náklade v rámci  Record Store Day 2016 (RSD). Na väčšine skladieb spolupracuje Tomáš Sloboda s Vladom Jančekom, básnikom, spevákom a gitaristom kapely Saténové ruky.

Pre tvorbu Le Payaco je charakteristická absolútna hudobná sloboda, čo sa odráža v pestrosti ich skladieb. Okrem textárskeho nadhľadu inštrumentálnej zručnosti, ale aj chytľavosti, s každým novým albumom prinášajú nový zvuk, čo výrazne ovplyvňuje nielen indie rockovú ale aj rockovú, poprockovú či mainstreamovú scénu na Slovensku. V ich skladbách je cítiť odkaz na najväčších slovenských a svetových umelcov, na ktorých v osemdesiatich rokoch vyrastali. Ako Bratislavčania sa dostávali k novej hudbe zo západu omnoho skôr a jednoduchšie ako zbytok vtedy komunistického Slovenska, čo sa zásadne odzrkadlilo v ich absolútnej inakosti voči stredu a východu krajiny. V ich hudbe sa nachádzajú prvky popu, rocku, swingu, Indie rocku psychedélie, folku, bluesu,  disca a reggae.

Začiatkom roka 2019 Le Payaco pripravujú nový v poradí šiesty štúdiový album. Ten vychádza 16. apríla 2020 pod názvom Pohybliví v nehybnom vo vydavateľstve Bruuder Records na vinyle a CD. Ako digital download 17. apríla 2020. Album v roku 2021 získal cenu najlepší slovenský album roku 2020 na Slovensku Radiohead Awards 2020 aj v Česku Ceny Anděl 2020.

V roku 2022 sa ku koncertnej zostave pridal známy multiinštrumentalista, spevák a producent Jerguš Oravec.

Členovia skupiny 
 Tomáš Sloboda – gitara, piano, basová gitara, ústna harmonika, akordeón, hammond organ, perkusie, tampura, spev
 Martin Stempel – basová gitara, piano, klarinet, flauta, spev
 Juraj Vitéz – bicie, piano, hammond organ, gitara, spev
 Tomáš Vagaský – gitara
 Jerguš Oravec - gitara, piano, spev
 Stano Petrov - gitara, spev (1996 – 2000)

Diskografia 
Štúdiové albumy
 1999 Le Payaco – Pavel Bílek Production, CD
 2001 Okná vesmíru dokorán – Warner Music, CD, MC
 2003 Niečo je zlodej – Millenium Records, CD
 2005 Všetko sa dá zjesť – Wagon Records, CD
 2015 Dnes je ten deň - Pavian Records, CD
 2016 Dnes je ten deň - Clockwise, Pavian records, LP Vinyl
 2020 Pohybliví v nehybnom - Bruuder Records, LP Vinyl, CD, DD
EP
 2002 Za lyžicu medu – Kuku Production, EP - CD
Single
 2004 She – Wagon Records, CD
 2004 Turn Around - Wagon Records, CD
 „Turn Around“
 „Truest Kind“
Kompilačné albumy
 2013 Jukebox - Pavian Records Vinyl, CD

Ocenenia
Radiohead Awards 2021Album roka 2020 cena kritikov a novinárov za album Pohybliví v nehybnom
Ceny Anděl 2021Slovenský album roka v Česku za rok 2020

Externé odkazy 
 Oficiálna webstránka skupiny

Referencie 

Le Payaco
Slovenské rockové hudobné skupiny
Slovenské popové hudobné skupiny
Hudobné skupiny z 1996
Hudobné skupiny ukončené v roku 2006
Hudobné skupiny obnovené v roku 2012